
RAPORT DE SPECIALITATE

privind aprobarea actului adițional nr. 3 la acordul de parteneriat nr. 34729/09.12.2022 încheiat între Unitatea Administrativ-Teritorială Județul Dolj, în calitate de lider de parteneriat, Unitatea Administrativ-Teritorială Județul Mehedinți, Unitatea Administrativ-Teritorială Județul Olt și unitățile administrativ-teritoriale din județele Dolj, Olt și Mehedinți, în vederea implementării proiectului ”Traseu Eurovelo 6 Mehedinți – Dolj – Olt” în cadrul apelului de proiecte PNRR/2022/C11/I.4, Componenta 11-Turism și cultură


UAT Municipiul Drobeta Turnu Severin, partener în cadrul parteneriatului cu UAT Județul Dolj, lider de parteneriat, UAT Județul Mehedinți, UAT Județul Olt și UAT-uri de pe raza celor trei județe implementează proiectul ”Traseu Eurovelo 6 Mehedinți – Dolj – Olt”  în cadrul apelului de proiecte PNRR/2022/C11/I.4, Componenta 11 - Turism și cultură.

Obiectivul general al Componentei 11 – Turism și cultură îl reprezintă creșterea coeziunii sociale, economice și teritoriale și creare de noi locuri de muncă în special în mediu rural, prin: 
1) Promovarea transformării socio-economice durabile în zonele rurale și defavorizate prin dezvoltarea unei rețele de Organizații Regionale de Management al Destinațiilor (OMD) și sprijinirea investițiilor locale în turism; 
2) Sprijinirea mobilității durabile prin crearea unei rețele naționale velo, care să includă rute EuroVelo; 
3) Reducerea decalajului de acces la cultură între zonele rurale și cele urbane mari.
Având ca obiectiv strategic sprijinirea transportului durabil prin dezvoltarea infrastructurii de trasee cicloturistice la nivel național, proiectul „Traseu EuroVelo 6 Mehedinți – Dolj – Olt” își propune amenajarea traseului menționat, care constituie un segment din ruta cicloturistică de rang european EuroVelo 6 Atlantic – Marea Neagră, cu o lungime totală de aproximativ 4.700 de kilometri, având ca puncte terminus localitățile Nantes (Franța) și Constanța (România) și traversând 10 state din spațiul european. Implementarea proiectului „Traseu EuroVelo 6 Mehedinți – Dolj – Olt” are potențialul de a contribui în mod semnificativ la creșterea atractivității turistice în cele trei județe, la promovarea internațională și, în ansamblu, la dezvoltarea zonelor traversate de itinerar, cu importante beneficii pentru comunitățile locale, promovând în același timp transportul verde, durabil. 
Proiectul propune construirea/amenajarea a aproximativ 356 km de traseu cicloturistic de-a lungul fluviului Dunărea, în cele 3 județe, în scopul certificării acestuia ca traseu EuroVelo6.
În data de 15.01.2025 a fost semnat contractul de prestări servicii între UAT Județul Dolj, UAT Județul Mehedinți și UAT Județul Olt (asociere de Autorități Contractante, cu UAT Dolj, lider de Asociere), pe de o parte și GEBES MPROJECT S.R.L. pe de altă parte, având ca obiect servicii de elaborare a documentațiilor tehnico-economice, etapa S.F. cu elemente D.A.L.I., pentru traseul propus, precum și servicii de asistență tehnică. 
În cadrul contractului sus-menționat au fost elaborate următoarele documentații:
· studiul de fezabilitate cu elemente de D.A.L.I. elaborat pentru întreg traseul;
· studii de fezabilitate cu elemente de D.A.L.I. pentru fiecare dintre cele trei județe;
· documentații pentru obținerea certificatelor de urbanism emise de către UAT Județul Dolj, UAT Județul Mehedinți, UAT Județul Olt;
· documentații pentru obținerea avizelor, acordurilor și autorizațiilor solicitate prin cele trei certificate de urbanism;
· studii și expertize necesare investiției: studiul geotehnic, studiul de trafic, raport expert Eurovelo, expertize tehnice drumuri, diguri.
În urma elaborării acestor documentații și a aspectelor analizate și studiate prin acestea, în conformitate cu cerințele din caietul de sarcini a fost stabilit amplasamentul fezabil al acestui traseul cicloturistic, astfel încât investiția să respecte atât cerințele necesare certificării Eurovelo ulterioare finalizării acesteia, cât și condițiile ghidului solicitantului, urmărindu-se încadrarea în limitele financiare ale contractului, cu minimizarea cheltuielilor neeligibile. De asemenea, limitele traseului au fost stabilite în UAT Drobeta-Turnu Severin și UAT Corabia având în vedere că în aceste capete este necesar accesul la cel puțin 2 moduri de transport, conform standardelor Eurovelo.

Astfel, traseul stabilit la nivel de studiu de fezabilitate este următorul:
Obiectul 1 - județul Mehedinți
Lucrarea propusă în cadrul prezentei invesții se desfășoară pe o lungime de 130,345 km traversând județul Mehedinți în partea de sud a acestuia cu punct de început Gara Municipiului Drobeta - Turnu - Severin (CF 64930) și are punctul de sfârșit traseu limita dintre U.A.T. Salcia, județ Mehedinți – U.A.T. Cetate, județ Dolj (sfârșit drum de exploatare cu CF 51798 și început canal CN527/2, CF 38143).
În mare parte traseul urmărește cursul Dunării și se suprapune cu rețeaua de drumuri naționale, județene, comunale, vicinale, de exploatare sau se desfășoară pe coro  namentul digurilor Dunării și taveresază intravilanul localităților Drobeta-Turnu Severin, Șimian, Hinova, Burila Mare, Gogoșu, Gruia, Pristol, Gârla Mare, Vrata și Salcia.

Obiectul 2 - județul Dolj
Lucrarea propusă în cadrul prezentei investiții se desfășoară pe o lungime de 185,503 km traversând județul Dolj în partea de sud a acestuia cu punct de început limita UAT Salcia (jud. Mehedinți) și UAT Cetate (județul Dolj) și se termină traseul la limita dintre UAT Dăbuleni (jud. Dolj) și UAT Ianca (jud. Olt).
În mare parte traseul urmărește cursul Dunării și se desfășoară pe coronamentul digurilor Dunării și traversează intravilanul localităților Calafat, Ciupercenii Vechi, Ciupercenii Noi, Pisculeț, Piscu Vechi, Ghidici, Ostroveni și Bechet.
Obiectul 3 - județul Olt
Obiectivul de investiții propune construirea/amenajarea a aproximativ 365 km de traseu cicloturistic pe raza județelor Mehedinți, Dolj și Olt. În ceea ce privește traseul cicloturistic în judetul Olt, acesta are punctul de început la limita dintre U.A.T. Dabuleni, județ Dolj - U.A.T. Ianca, județ Olt (început drum de exploatare CF 56649) și punctul de sfârșit traseu portul din U.A.T. Corabia/sfârșitul străzii Falezei. Traseul traversează localitățile: Ianca, Grojdibodu, Gura Padinii, Orlea, Corabia. 
Având în vedere faptul că, față de traseul propus inițial pentru finanțare, amplasamentul acestuia nu mai traversează UAT Gârcov (lipsă acces la 2 moduri de transport la acest capăt de traseu) este necesară, în consecință și schimbarea structurii parteneriatului. 
Urmare a elaborării devizului general al investiției și a devizelor aferente fiecărui județ au rezultat următoarele valori:
Valoarea totală a obiectivului de investiții TRASEU EUROVELO 6 MEHEDINȚI - DOLJ – OLT – 146.918.124,21 lei, fără TVA, respectiv 174.683.956,32 lei, TVA inclus, din care construcții-montaj (C+M) – 120.333.152,64 lei, fără TVA, respectiv 143.196.451,61 lei, TVA inclus
din care:
· Valoarea totală a obiectivului de investiții TRASEU EUROVELO 6 MEHEDINTI - DOLJ – OLT OBIECT 1 TRASEU CICLOTURISTIC AMPLASAT PE RAZA JUDEȚULUI MEHEDINȚI – 50.860.595,48 lei, fără TVA, respectiv 60.470.337,11 lei, TVA inclus, din care construcții-montaj (C+M) – 43.539.680,67 lei, fără TVA, respectiv, 51.812.219,99 lei, TVA inclus. Din suma totală aferentă obiectivului de investiții TRASEU EUROVELO 6 MEHEDINȚI - DOLJ – OLT OBIECT 1 TRASEU CICLOTURISTIC AMPLASAT PE RAZA JUDEȚULUI MEHEDINȚI suma de 86.750,00 lei, fără TVA, respectiv 103.32,50 lei, TVA inclus este aferentă cheltuielilor cu servicii de cadastrare ale localităților din județul Mehedinți (Salcia – 22.000 lei, fără TVA, valoare TVA – 4.180 lei; Gârla Mare – 17.250 lei, fără TVA, valoare TVA – 3.277,50 lei; Pristol – 20.000, fără TVA, valoare TVA – 3.800 lei; Gogoșu – 12.500 lei, fără TVA, valoare TVA – 2.375 lei; Burila Mare – 15.000 lei, fără TVA, valoare TVA – 2.850 lei).

· Valoarea totală a obiectivului de investiții TRASEU EUROVELO 6 MEHEDINTI - DOLJ – OLT OBIECT 2 TRASEU CICLOTURISTIC AMPLASAT PE RAZA JUDEȚULUI DOLJ – 79.932.835,19 lei, fără TVA, respectiv 95.042.167,19 lei, TVA inclus, din care construcții-montaj (C+M) – 63.082.310,38 lei, fără TVA, respectiv, 75.067.949,33 lei, TVA inclus. Din suma totală aferentă obiectivului de investiții TRASEU EUROVELO 6 MEHEDINTI - DOLJ – OLT OBIECT 2 TRASEU CICLOTURISTIC AMPLASAT PE RAZA JUDEȚULUI DOLJ suma de 127.985,00 lei, fără TVA, respectiv 152.302,15 lei, TVA inclus este aferentă cheltuielilor cu servicii de cadastrare ale localităților din județul Dolj (Calafat – 15.000 lei, fără TVA, valoare TVA – 2.850 lei; Bechet – 10.000 lei, fără TVA, valoare TVA – 1.900 lei; Dăbuleni – 12.749, fără TVA, valoare TVA - 0 lei; Desa – 20.996 lei, fără TVA, valoare TVA - 0 lei; Ghidici – 3.000 lei, fără TVA, valoare TVA – 570 lei; Ostroveni – 60.000 lei, fără TVA, valoare TVA – 11.400 lei; Călărași – 6.240 lei, fără TVA, valoare TVA – 1.185,60 lei.). În devizul general pentru Obiectul 2 este inclusă valoarea documențatiilor tehnico-economice la faza S.F. cu elemente de D.A.L.I. care fac obiectul contractului de prestări servicii încheiat cu S.C. GEBES MPROJECT S.R.L. în valoare de 5.294.841 lei, fără TVA, valoare TVA – 1.006.019,79, întrucât UAT Dolj este Lider al asocierii de autorități contractante din care mai fac parte UAT Olt și UAT Mehedinți.

· Valoarea totală a obiectivului de investiții TRASEU EUROVELO 6 MEHEDINTI - DOLJ – OLT OBIECT 3 TRASEU CICLOTURISTIC AMPLASAT PE RAZA JUDEȚULUI OLT – 16.124.693,54 lei, fără TVA, respectiv 19.171.452,02 lei, TVA inclus, din care construcții-montaj (C+M) – 13.711.161,59 lei, fără TVA, respectiv, 16.316.282,29 lei, TVA inclus. Din suma totală aferentă obiectivului de investiții TRASEU EUROVELO 6 MEHEDINȚI - DOLJ – OLT OBIECT 3 TRASEU CICLOTURISTIC AMPLASAT PE RAZA JUDEȚULUI OLT suma de 6.500 lei, fără TVA, valoare TVA  - 1.235 lei, este aferentă cheltuielilor cu servicii de cadastrare ale localității Ianca din județul Olt. 

Urmare a elaborării devizelor generale ale investiției totale, respectiv pentru fiecare obiect (județ) în parte, structura activităților în sarcina fiecarui partener, precum și costurile aferente acestora, se prezintă după cum urmează:
	UAT JUDEȚUL DOLJ
Lider de parteneriat (Partener 1)
	-elaborează cererea de finanțare;
-stabilește traseul cicloturistic pe raza județului DOLJ;
-implementează/derulează/sprijină/contribuie la activitățile proiectului, conform prevederilor schemei de finanțare, după cum urmează:
Informare și promovare proiect: 
· realizează informarea și promovarea proiectului
· achiziție servicii de informare, val. estimată, 9.800 lei, fără TVA, la care se adaugă TVA în valoare de 1.862 lei;
· achiziție servicii de promovare, val. estimată 49.000 lei, fără TVA, la care se adaugă TVA în valoare de 9.310 lei;
Proiectarea și realizarea traseului cicloturistic:
· achiziție servicii de elaborare S.F. cu elemente de D.A.L.I.,  valoare 5.294.841,00 lei, fără TVA, la care se adaugă TVA în valoare de 1.006.019,79 lei, în cadrul asocierii de Autorități contractante din care mai fac parte UAT Olt și UAT Mehedinți;
· achiziție servicii de proiectare, asistență tehnică și execuție lucrări OBIECT 2, valoarea estimată 65.876.240,76 lei, fără TVA, la care se adaugă TVA în valoare de 12.516.485,74 lei;
· achiziție servicii de consultanță în vederea îndeplinirii condițiilor de certificare a traseului cicloturistic (experți Eurovelo), val. estimată 269.500 lei, fără TVA, valoare TVA: 51.205 lei;
· achiziție servicii de coordonare în materie de securitate și sănătate, val. estimată 20.000 fără TVA, la care se adaugă TVA în valoare de 3.800 lei;
· achiziție servicii de supervizare lucrări OBIECT 2, valoarea estimată 630.069,76 lei, fără TVA, la care se adaugă TVA în valoare de 119.713,25 lei; 
· alte cheltuieli aferente județului Dolj pentru aceasta activitate: 7.655.398,67 lei, respectiv: cheltuieli diverse și neprevăzute, marja de ajustare a contractului de lucrări conform H.G. nr. 907/2001 cu modificări ulterioare, cheltuieli cu taxe și comisioane legale, la care se adaugă TVA în valoare de 1.376.619,07. Din aceasta sumă, 1.520.881,98 lei, fără TVA, la care se adaugă TVA în valoare de 211.060,92 lei reprezintă cheltuieli  neeligibile fiind formată din taxe și comisioane legale și cheltuieli diverse și neprevăzute.
-menține proprietatea elementelor de infrastructură nou-creată, modernizată sau extinsă pe raza județului DOLJ şi natura activităţii pentru care s-a acordat finanţare, pe o perioadă de cel puţin 5 ani de la efectuarea plăţii finale/dare în exploatare şi va asigura exploatarea şi întreţinerea în această perioadă.



	UAT JUDEȚUL OLT
Partener 2
	-stabilește traseul cicloturistic pe raza județului OLT;
-implementează/derulează/sprijină/contribuie la activitățile proiectului, conform prevederilor schemei de finanțare, dupa cum urmează:
Informare și promovare proiect: 
· sprijină liderul de parteneriat în ceea ce privește informarea și promovarea proiectului, în special pe plan județean
Proiectarea și realizarea traseului cicloturistic:
· achiziție servicii de elaborare S.F. cu elemente de D.A.L.I.,  in cadrul asocierii de Autorități contractante din care mai fac parte UAT Dolj si UAT Mehedinți
· achizitie servicii de proiectare, asistență tehnică și execuție lucrări OBIECT 3; valoarea estimată 14.389.811,80 lei, fără TVA, la care se adaugă TVA în valoare de 2.734.064,24 lei;
· achiziție servicii de coordonare în materie de securitate și sănătate, val. estimată 15.000 fără TVA, la care se adaugă TVA în valoare de 2.850 lei;
· achiziție servicii de supervizare lucrări OBIECT 3, valoarea estimată 136.147,63 lei, fără TVA, la care se adaugă TVA în valoare de 25.868,05 lei; 
· alte cheltuieli aferente județului OLT pentru aceasta activitate: 1.577.234,11 lei, respectiv: cheltuieli diverse și neprevăzute, marja de ajustare a contractului de lucrări conform H.G. nr. 907/2001 cu modificări ulterioare, cheltuieli cu taxe și comisioane legale, la care se adaugă TVA în valoare de 282.741,19 lei. Din această sumă, 71.545,23 lei, fără TVA reprezintă cheltuieli  neeligibile fiind formată din taxe și comisioane legale (valoare TVA zero).
-menține proprietatea elementelor de infrastructură nou-creată, modernizată sau extinsă pe raza județului OLT şi natura activităţii pentru care s-a acordat finanţare, pe o perioadă de cel puţin 5 ani de la efectuarea plăţii finale/dare în exploatare şi va asigura exploatarea şi întreţinerea în această perioadă.


	UAT JUDEȚUL MEHEDINȚI
Partener 3
	-stabilește traseul cicloturistic pe raza județului MEHEDINȚI;
Informare și promovare proiect: 
· sprijină liderul de parteneriat în ceea ce privește informarea și promovarea proiectului, în special pe plan judetean
Proiectarea și realizarea traseului cicloturistic:
· achiziție servicii de elaborare S.F. cu elemente de D.A.L.I.,  in cadrul asocierii de Autorități contractante din care mai fac parte UAT Dolj și UAT Olt
· achiziție de servicii de cadastru și înscriere în cartea funciară, val. estimată 17.500 lei, fără TVA, la care se adaugă TVA în valoare de 3.325 lei;
· achiziție de servicii de proiectare, asistență tehnică și execuție lucrări OBIECT 1; valoarea estimată 45.415.929,53 lei, fără TVA, la care se adaugă TVA în valoare de 8.629.026,61 lei;
· achiziție de servicii de coordonare în materie de securitate și sănătate, val. estimată 15.000, fără TVA, la care se adaugă TVA în valoare de 2.850 lei;
· achiziție de servicii de supervizare lucrări OBIECT 1, valoarea estimată 431.746,67 lei, fără TVA, la care se adaugă TVA în valoare de 82.031,87 lei;
· alte cheltuieli aferente județului Mehedinți pentru această activitate: 4.893.669,28 lei, respectiv: cheltuieli diverse și neprevăzute, marja de ajustare a contractului de lucrări conform H.G. nr. 907/2001 cu modificări ulterioare, cheltuieli cu taxe și comisioane legale, la care se adaugă TVA în valoare de 876.025,65 lei. 
-menține proprietatea elementelor de infrastructură nou-creată, modernizată sau extinsă pe raza județului Mehedinți şi natura activităţii pentru care s-a acordat finanţare, pe o perioadă de cel puţin 5 ani de la efectuarea plăţii finale/dare în exploatare şi va asigura exploatarea şi întreţinerea în această perioadă.


De asemenea, UAT-urile Eșelnița, Orșova, Dubova, Șvinița nu au fost străbătute de traseul inițial propus, iar limitele financiare ale contractului de finanțare nu au permis extinderea traseului și pe raza acestor localități. Având în vedere potențialul turistic al zonei reprezentate de aceste unități, activitățile propuse a fi în sarcina acestor parteneri sunt acelea de susținerea promovării traseului în rândul cetățenilor și turiștilor.
Restul activităților și sumelor în sarcina UAT-urilor partenere rămân în conformitate cu Actul Adițional nr. 2 la acordul de parteneriat.
Având în vedere cele de mai sus este necesară modificarea Acordului de parteneriat nr. 34729/09.12.2022, încheiat în vederea implementării proiectului ”Traseu Eurovelo 6 Mehedinți – Dolj – Olt, în scopul stabilirii activităților și cheltuielilor aferente acestora, în sarcina fiecărui partener, așa cum rezultă din documentația tehnico-economică elaborată.

În acest sens, vă rugăm să analizați și să hotărâți asupra aprobării actului adițional nr. 3 la acordul de parteneriat nr. 34729/09.12.2022 încheiat între Unitatea Administrativ-Teritorială Județul Dolj, în calitate de lider de parteneriat, Unitatea Administrativ-Teritorială Județul Mehedinți, Unitatea Administrativ-Teritorială Județul Olt și unități administrativ-teritoriale din județele Dolj, Olt și Mehedinți pentru implementarea proiectului ”Traseu Eurovelo 6 Mehedinți – Dolj – Olt”, prezentat în anexa l la proiectul de hotărâre.

